b'\n_START_ARTICLE_\n\xc5\xbdrec\n_START_PARAGRAPH_\n\xc5\xbdrec je ime za duhovnika-daritvenika v staroslovanski kulturi in je pomensko blizu besede \xc5\xbertva (daritev).  Izraz \xc5\xberec je povezan etimolo\xc5\xa1ko tudi z litovsko besedo giti (hvaliti) in ostalimi baltskimi jeziki in prihaja iz praindoevropske *glr\xc2\xa0\xc2\xbbhvalna pesem\xc2\xab\xc2\xa0._NEWLINE_\xc5\xbdreci so se ukvarjali s polaganjem daritev in dolo\xc4\x8danjem terminov obredov, napovedovanjem usod, verovanjem in sklepanjem zakonov (svatba). \xc5\xbdreci so sestavljali elito v slovanski staroverski dru\xc5\xbebi in so imeli velik politi\xc4\x8den vpliv, pogosto so tudi vladali skupaj s knezom. Po starih kronikah so imeli dolge lase, ki si jih niso strigli. V \xc4\x8dasu kristjanizacije Slovanov so bili glavno jedro upora proti novi religiji.  Poleg \xc5\xberecov so pri Slovanih obstajali tudi volhi, ki so imeli \xc5\xa1amanske funkcije in so bili podobni \xc5\xberecem.'